Aalborg Stiftstidende, 1830-04-03
J det franske Akademie er oplæst en Afhandling "om Armosphærens Jndflydelse paa Nyfødte, hvori Forfatterne ivre stærkt imod de Skikke og Lovbod, hvorefter nyfødte Børn skulle udsættes for Vinterkulden i Kirker &c. Jordens høieste Bjerge. Professor Parrot havde den 9de October 1829 besteget Spidsen af Bjerget Ararat, der hidindtil endnu har været uopnaaelig. Han angiver Høiden til 16200 Fod. Himalaya Bjergets Høide (i Asien) angives til circa 27000 Fod. Chimbarossa (i America) til 20000 Fod. J Europa holdes Montblane, og af andre Monte Rosa for det høieste Bjerg. Hiint menes at være 15000 og dette 16000 Fod høi. Mahomeds Reise gjennem de 7 Himle. Til Mahomeds latterlige Fortællinger hører denne Reise paa hvilken han var ledsaget af Engelen Gabriel. J den første Himmel saae Profeten en Hane af en saadan Størrelse at den naaede med Hovedet op i den anden Himmel, der fra den første havde en Afstand af 500 Dages Reise; dens uhyre Vinger vare besatte med Ædelstene og Perler. Den anden Himmel var af puur Guld og en af dens Engle var saa stor at Rummet imellem begge hans Øine udgjorde et Terrain af 70000 Dages Reise. J den 7de Himmel var en Engel der havde 70000 Hoveder, i hvert Hoved 70000 Munde, i hver Mund 70000 Tunger, i hver Tunge 70000 Stemmer der lovpriser Herren (hvorfor ikke Mahumed?) daglig. Og denne Fabel troe Tyrkerne Ord til andet, Hvad bør en god Skolelærer have og ikke have. (Uddraget af et Brev skrevet af en Skolelærer paa Landet.) En god Skolelærer maa slet ingen Sandser have; han maa ikke høre, hvor ukjærligt man bedømmer ham; - ikke see, hvor mangen Anden der med Synd fortjener Mammon, medens han i sit Ansigts Sveed spiser sit knapt tilskaarne Brød; - ikke føle, hvor ringe man agter ham; - ikke smage sine med Sorg og Ærgrelse krydrede Næringsmidler, og overhovedet ikke ville smage Livets Glæder; - og det er, af en saare let forklarlig Grund, ogsaa saare godt for ham omhan ikke kan lugte. - Han maa ligerviis heller ikke have nogen Samvittighed, for uden Blussel at kunne tage Skolepenge for de Børn, der ikke komme i Skolen. - En god Skolelærer maa have varmt Blod, for i Skolen at kunne undvære Brændsel. - En god Skolelærer maa ogsaa være som en Kameel, der kan hungre længe, bære meget, og tage meget til sig paa eengang, hvis han engang skulde blive buden til Gjæst. - En god Skolelærer maa altid gaae i revne og pialtede Klæder, paa det Ungdommen ikke skal blive forført - til at vælge Seminaristveien. - En god Skolelærer maa være en Tusindkunstner, der kan bibringe Børnene megen Lærdom, selv om de ikke søge Skolen. - En god Skolelærer maa være en modig Krigsmand, for tappert at kunne forsvare sig mod alle Anfald og Overfald; af hvilken Grund det vilde være godt om man igjen indførte den saare visse Jndretning, at gjøre gamle udjente Underofficerer og Soldater til Skolelærere, hvorved man tillige opnaaede det roesværdige Øiemeed, at disse Folk uden speciel Bekostning, vandt et roeligt Udkomme. - Hvo der er i Besiddelse af disse Egenskaber, han kan uden videre Omstændigheder søge sig befordret til en Skolelærertjeneste paa Landet; imidlertid maa man for det Første kun give ham en af de sletteste, fordi han ellers let vilde forfalde til Vellevnet. Heller ikke behøver man at forhaste sig med hans videre Befordring, da Taalmodighed er en Hoveddyd hos enhver god Skolelærer.